Dipluridae

* Diplurinae
* Euagrinae
* Ischnothelinae
* Masteriinae

**Dipluridae** er en gruppe (familie) av edderkopper som tilhører den forholdsvis primitive gruppen Mygalomorphae. Denne familien mangler i Europa.

## Utseende
Ganske små til middelsstore (3-15 mm) edderkopper, blant de minste av de mygalomorfe edderkoppene. De er forholdsvis slankbygde med lange bein og kan være ganske fargerike. De kan kjennes på at den fremre delen av forkroppen ikke er hevet over den bakre delen, at hannen mangler et rasplignende organ på chelicerene som de fleste andre mygalomorfer har, og at det ytterste paret av spinnvorter er svært lange. Disse er tre-leddete og gjerne nesten så lange som resten av bakkroppen.

## Levevis
Dipluridae lever gjerne i silkekledte ganger i jorda, i barksprekker på trær, under stokker og mellom løvstrø. Noen steder kan de være svært tallrike i veiskjæringer eller lignende. De bygger gjerne litt rotete, traktformede nett.

## Giftige arter
Noen svært giftige arter, deriblant den fryktede, australske *[[Atrax robustus]]*, ble tidligere regnet til Dipluridae, men er nå overført til familien Hexathelidae. Ingen av de artene som nå blir plassert i denne familien, er regnet som farlige, men de større artene bør nok behandles med respekt.

## Utbredelse
Dette er en tropisk familie som er utbredt nesten over hele verden i tropene.

## Systematisk inndeling
En del arter som tidligere ble regnet til denne familien, er nå overført til Hexathelidae.

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe mygalomorfe edderkopper, Mygalomorphae
***** Familie Dipluridae Simon, 1889
****** Underfamilie Diplurinae Simon, 1889
******* † *[[Clostes]]* Menge, 1869 — fossil, eocen, baltisk rav
******** † *[[Clostes priscus]]* (Menge, 1869)
******* † *[[Cretadiplura]]* Selden, 2005 — fossil, Nedre kritt
******** † *Cretadiplura ceara* Selden, 2005
******* † *[[Dinodiplura]]* Selden, 2005 — fossil, Nedre kritt
******** † *Dinodiplura ambulacra* Selden, 2005
******* Slekten *[[Diplura (edderkopp)|Diplura]]* C. L. Koch, 1850 — Sør-Amerika, Cuba
******* Slekten *[[Harmonicon]]* F. O. P-Cambridge, 1896 — Fransk Guyana, Brasil
******* Slekten *[[Linothele]]* Karsch, 1879 — Sør-Amerika
******* Slekten *[[Trechona]]* C. L. Koch, 1850 — Sør-Amerika
****** Underfamilie Euagrinae Raven, 1979
******* Slekten *[[Allothele]]* Tucker, 1920 — Afrika
******* Slekten *[[Australothele]]* Raven, 1984 — Australia
******* Slekten *[[Caledothele]]* Raven, 1991 — Australia
******* Slekten *[[Carrai]]* Raven, 1984 — New South Wales
******* Slekten *[[Cethegus]]* Thorell, 1881 — Australia
******* Slekten *[[Euagrus]]* Ausserer, 1875 — Sørlige USA til Costa Rica, Sør-Afrika, Taiwan
******* Slekten *[[Microhexura]]* Crosby & Bishop, 1925 — USA
******* Slekten *[[Namirea]]* Raven, 1984 — Australia
******* Slekten *[[Phyxioschema]]* Simon, 1889 — Sentral-Asia
******* Slekten *[[Stenygrocercus]]* Simon, 1892 — Ny-Caledonia
****** Underfamilie Ischnothelinae F. O. Pickard-Cambridge, 1897
******* Slekten *[[Andethele]]* Coyle, 1995 — Peru
******* Slekten *[[Indothele]]* Coyle, 1995 — India
******* Slekten *[[Ischnothele]]* Ausserer, 1875 — Mexico til Argentina, Karibia, India
******* Slekten *[[Lathrothele]]* Benoit, 1965 — Afrika
******* Slekten *[[Thelechoris]]* Karsch, 1881 — Afrika, Madagaskar
****** Underfamilie Masteriinae Simon, 1889
******* Slekten *[[Chilehexops]]* Coyle, 1986 — Chile, Argentina
******* Slekten *[[Masteria]]* L. Koch, 1873 — Karibia, Mellom- and Sør-Amerika, Oseania, Australia
******* Slekten *[[Striamea]]* Raven, 1981 — Colombia
****** Usikker plassering
******* Slekten *[[Leptothele]]* Raven & Schwendinger, 1995 — Thailand
******* Slekten *[[Troglodiplura]]* Main, 1969 — Australia

## Eksterne lenker
* 
* Hjemmeside om denne familien, blant annet med informasjon om hvordan man holder dem som kjæledyr